Neotamas

Neotamas – sintetinis vandenyje tirpus saldiklis ir gardžio stipriklis. Už cukrų saldesnis apie 8000 kartų.Ruth Winter. A Consumer’s Dictionary of Food Additives, 7th Edition.Random House LLC, 2009, p. 610 Skoniu primena cukrų, neturi kalorijų. Europoje žymimas maisto priedo numeriu E961.

Neotamas naudojamas buityje kaip cukraus pakaitalas bei gėrimų ir maisto pramonėje kaip saldiklis. Atsparus karščiui, todėl juo galima saldinti kepinius.

Neotamas buvo išrastas kompanijos NutraSweet. 2002 m. patvirtintas JAV kaip maisto priedas. Europos Sąjungoje leidžiamas naudoti nuo 2010 m., po to, kai Europos maisto saugos tarnyba išreiškė savo poziciją dėl neotamo saugumo žmonių sveikatai.Neotame wins approval in Europe, Food Navigator, 2010-01-08

 Šaltiniai 

Kategorija:Saldikliai
Kategorija:Gardžio stiprikliai